|  |  |
| --- | --- |
| Likelydende brev - se vedlagt liste     |  |

|  |  |  |  |  |
| --- | --- | --- | --- | --- |
| Behandlende enhet: | Saksbehandler/telefon: | Vår referanse: | Deres referanse: | Vår dato: |
| Drift og vedlikehold | Astrid Eide Stavseng / 91748468 | 20/12365-33 |   | 07.06.2022 |
|  |  |  |  |  |
|  |  |   |

Høring av revidert planprogram og silingsrapport - Detaljregulering E45 Øvre Alta-Kløfta

Statens vegvesen legger fram et revidert planprogram med tilhørende silingsrapport for reguleringsplan E45 Øvre Alta- Kløfta for ny høring og offentlig ettersyn.

Hensikten med planarbeidet er å finne en trafikksikker løsning som gir bedre framkommelighet på E45, og ta stilling til om framtidig veg skal gå gjennom eller forbi Eiby. Strekningen på E45 som utredes er om lag 13 km lang.

Ved årsskiftet 2019-20 ble det varslet oppstart og høring av planprogram, og skissert tre hovedalternativer for vegløsning i Eiby. Det er nå utarbeidet en silingsrapport med analyser og vurderinger av alternativene. Denne silingsrapporten ligger til grunn for anbefalingen fra Statens vegvesen og er vedlegg til planprogrammet.

Planprogrammet er et offentlig dokument som sier noe om hva som skal utredes og hvordan planprosessen skal gjennomføres. Etter fastsetting av planprogrammet i Alta kommune, videreføres ett eller flere av alternativene til detaljregulering.

Brevet går ut til alle hjemmels- og rettighetshavere innenfor planområdet og i tilgrensende areal, samt regionale myndigheter og andre høringsparter m.a. som har gitt innspill til planprogrammet tidligere.

Dokumentene er utarbeidet i tråd med Forskrift om konsekvensutredning kap. 4 og i samsvar med plan- og bygningsloven (PBL) § 12-3, og legges ut til høring og offentlig ettersyn med hjemmel i PBL § 3-7.

**Plandokumentene** er tilgjengelige digitalt på [www.alta.kommune.no](http://www.alta.kommune.no) under *Forside/Tjenester/Arealplaner*, og på [www.vegvesen.no](http://www.vegvesen.no) under [E45 Øvre Alta–Kløfta | Statens vegvesen](https://www.vegvesen.no/vegprosjekter/europaveg/e45ovrealtaklofta/).

Revidert planprogram med tilhørende silingsrapport er også lagt ut til høring og offentlig ettersyn i perioden 07.06.–12.07. på rådhuset og på biblioteket i Alta.

Planprogrammet legges frem med en anbefaling fra Statens vegvesen om at alternativ 1, eventuelt i kombinasjon med 1B, legges til grunn for arbeidet med reguleringsplan. Dette alternativet følger i stor grad eksisterende vegtrasé gjennom Eiby.

Den kunnskapen man har per nå om alternativ 2 og 2/1B, tilsier at alternativene er konfliktfylte og har store ulemper blant annet med tanke på naturen langs Eibyelva. Alternativ 2/1B kan videreføres, dersom det viser seg å være grunnlag for dette etter høring av revidert planprogram.

Alternativ 3 anbefales ikke. Det har høyere kostnader enn alternativ 2, uten å gi mer nytte for trafikantene. Det reduserer heller ikke utfordringene knyttet til Eibyelva, flomsone og tilhørende natur.

I forbindelse med høringen blir det arrangert et **åpent orienteringsmøte på Eiby samfunnshus onsdag 15. juni kl. 18.30.**

Det blir også **åpen kontordag påfølgende dag, 16. juni kl. 09:00-12:30** i Statens vegvesen sine lokaler i Markveien 49A. Registrering av avtaler til kontordagen gjøres ved å ta kontakt med prosjektleder fortrinnsvis i forbindelse med orienteringsmøtet den 15. juni**.**

Innspill og merknader til revidert planprogram skal være skriftlige, **merkes sak 20/12365 og sendt innen 12. juli 2022** per e-post til: firmapost@vegvesen.no

eller per brev til:

Statens vegvesen, postboks 1010 Nordre Ål, 2605 Lillehammer.

**Eventuelle spørsmål om planarbeidet kan rettes til:**

Prosjektleder Knut Hågensen , tlf. 99242385, e-post knut.hagensen@vegvesen.no

Vi gjør oppmerksom på at innsendte innspill og merknader ikke blir besvart direkte, men blir kommentert og vurdert i plandokumentene i forbindelse med videre behandling av saken.

Dersom det er grunneiere eller andre dere mener burde hatt dette varselet, ber vi om en tilbakemelding.

Plan og Utbygging Nord, Divisjon drift og vedlikehold

Med hilsen

Knut Åsmund Hågensen

Prosjektleder Astrid Eide Stavseng

 Planleggingsleder

*Dokumentet er godkjent elektronisk og har derfor ingen håndskrevne signaturer.*

Likelydende brev sendt til

ALTA KOMMUNE, Postboks 1403, 9506 ALTA

Alta Kraftlag SA, Postboks 1602, 9509 ALTA

Alta Laksefiskeri Interessentskap, Steinfossvegen 1, 9518 ALTA

Altaskifer AS, Postboks 68, 9501 ALTA

Eiby Bygdelag, Eibyveien 99, 9518 ALTA

GARGIAVEIEN BYGDELAG, c/o Trond Arvid Olsen Gargiaveien 80, 9518 ALTA

Masternes gjenvinning, Gargiaveien 20, 9518 ALTA

Naturvernforbundet Vest-Finnmark, Svalbardgt. 2b, 9600 HAMMERFEST

NORGES VASSDRAGS- OG ENERGIDIREKTORAT (NVE), Postboks 5091 Majorstua, 0301 OSLO

Reinbeitedistrikt 30B-Guovdajohtolat, Gironluodda 5, 9520 KAUTOKEINO

Sametinget, miljø- og kulturvernavd., Ávjovárgeaidnu 50, 9730 KARASJOK

STATSFORVALTEREN I TROMS OG FINNMARK, Postboks 700, 9815 VADSØ

Trasti og Trine AS, Gargiaveien 29, 9518 ALTA

TROMS OG FINNMARK FYLKESKOMMUNE, Postboks 701, 9815 VADSØ

YRKESTRAFIKKFORBUNDET, Postboks 9175 Grønland, 0134 OSLO

Øvre Alta skole, Steinfossveien 18, 9518 ALTA

Alta trekkhundklubb, Svaneveien 3A, 9512 ALTA

Eiby jeger- og fiskeforening,

VEFAS RETUR AS, Amtmannsnesveien 101, 9515 ALTA